text: Olen Sirpa Karhu, astrologi ja Tarot-tulkitsija.
  Teen tulkintoja Hengen ja Tiedon messuilla 12.-13.10.2024, la 10-18, su 10-17 luokassa 32, paikka 5A, 3. krs. Messujen osoite on Helsingin Suomalainen yhteiskoulu, Isonnevantie 8, Helsinki.
  fb sirpa-birgitta karhu
  puh. 050 556 8607
  Olen koulutukseltani ekonomi ja ekspressiivinen taideterapeutti. Kiinnostus astrologiaan ja korttien tulkintaan alkoivat jo lapsena, mutta intensiivisempi tutkiminen ja opiskelu alkoivat 90-luvun puolivälissä. Vuodesta 2013 olen täysipäiväisesti tehnyt työtä, jossa autan ihmisiä eri elämäntilanteissa käyttämällä apuvälineinä astrologiaa, numerologiaa ja Tarot-kortteja. Tällä hetkellä toimin myös Eveo-kanavalla Astrologian Tähdet -ohjelmassa yhtenä juontajana ja teen tulkintoja myös puhelimitse. Yhdistän tulkinnoisssani koko elämänkokemukseni ja tietoni lasten ja aikuisten kanssa työskentelystä ekspressiivisen taideterapian keinoin. Olen ohjannut useita taideprosesseja mm. Helsingin ala-asteen kouluissa ja Helsingin terveysaseman psykiatrian poliklinikalla useita taideterapiaryhmiä. Lisäksi olen luennoinut taideterapiasta mm. Aalto Yliopistossa kuvataiteen opettajille ja Didrischenin taidemuseossa Salvador Dali -näyttelyn yhteydessä. Astrologiasta olen luennoinut useita kertoja Suomen Astrologisen Seuran tilaisuuksissa, mm. siitä, miten erilaiset psykologiset teemat siirtyvät sukupolvelta toiselle ja miten ne näkyvät astrologisilla kartoilla.
  Astrologia on kulkenut mukanani niin kauan kuin muistan. Kiinnostuin jo varhain siitä miten erilaisia ihmiset ovat ja miten eri merkit tulevat keskenään toimeen. Ei ihme ollenkaan, koska omalla kartallani on paljon Vaakaa, joka on kiinnostunut nimenomaan kahden ihmisen välisestä suhteesta. Välillä astrologiasta on ollut myös taukoja, jolloin muut asiat ovat vieneet huomioni. Löysin uudelleen astrologian ja myös numerologian, kun olin tehnyt IT-alalla useamman vuoden kotimaan myyntityötä ja siirtynyt kansainväliseen markkinointiin ja myyntiin. Työ ei enää tuonut minulle tyydytystä. Siitä lähti liikkeelle suunnanmuutos täysin uudelle alalle. Päätin lähteä työn ohessa opiskelemaan ekspressiivistä taideterapiaa vuonna 1997. Todistuksen suoritetusta tutkinnosta sain käteeni 2003. Tutkintoon kuului myös oma terapia ja useamman kuukauden työharjoittelu. Vuonna 2001 keväällä tein päätöksen luopua työpaikastani liike-elämän palveluksessa ja lähdin jatkamaan taideterapiaopintojani Sveitsiin Saas Feehen kesällä 2001 ’Master of Arts and Minor in Psychology’ ohjelmaan. Siitä sitten alkoi ura taiteen ja taideterapian parissa, joka sitten vuonna 2013 siirtyi käytännössä kokonaan astrologian ja Tarot-korttien maailmaan.
  Tarot-kortit ovat kulkeneet mukana jo pitkään. Jo lapsena sain kosketuksen tulkintamielessä kortteihin, kun äidinäiti opetti minua povaamaan pelikorteilla. Huomaan siirtyväni yhä enemmän ja enemmän Tarot-korttien maailmaan. Olenhan sielultani taiteilija, joka inspiroituu kuvista, muodoista ja väreistä.
  Welcome to WordPress. This is your first post. Edit or delete it, then start writing!